بہت چھوٹی، چھوٹی اور درمیانی صنعتوں کی وزارت
عالمی دانشورانہ اثاثہ تنظیم نے دہلی میں واقع کمپنی پر ’’کھادی برانڈ‘‘ کا غیر قانونی استعمال کرنے سے متعلق پابند ی عائد کی
نئی دہلی،1 جولائی 2021/ عالمی دانشورانہ اثاثہ تنظیم  نے دہلی میں واقع ایک فرم کے ذریعہwww.urbankhadi.com کا استعمال کرنے کے خلاف احکام دیئے ہیں۔ فرم غیر قانونی طریقے سے ’’کھادی‘‘ برانڈ نام کا استعمال کررہی ہے۔ ڈبلیو آئی پی او اقوام متحدہ کی ایک خصوصی ایجنسی ہے، جو دنیا بھر میں برانڈ کے تحفظ کے لئے کام کرتی ہے، ایجنسی کے انتظامیہ پینل آربٹریشنن اینڈ میڈیشن سینٹر نے اپنے فیصلے میں کہا ہے کہ ہرش گابا کے ملکیت والی فرم ’’اوم سافٹ سولیوشن‘‘ نے ’’غلط نیت‘‘ سے ڈومینwww.urbankhadi.com کو رجسٹرڈ اور استعمال کیا ہے۔ جس سے کہ وہ کھادی برانڈ کا استعمال کرکے فائدہ اٹھاسکیں۔
ڈبلیو پی آئی او پینل نے یہ حکم کھادی اور گرام ادیوگ کمیشن  کی ایک عرضداشت پر دیا ہے،جسے کے وی آئی سی نے ’’اوم سافٹ سولیوشن ‘‘ کے خلاف دائر کی تھی۔ فرم کھادی گرام کا غلط استعمال اپنے کپڑوں کے کاروبار میں کررہی تھی۔ پینل نے کے وی آئی سی کے جواز کو تسلیم کرتے ہوئے کہاکہ ’’جناب ہرش گابا نے غیر مناسب کاروباری منافع حاصل کرنے کے لئے جان بوجھ کر عوا کو یہ یقین دلانے کی کوشش کی کہwww.urbankhadi.com کھادی انڈیا کا ایسوسی ایٹ ہے۔ پینل نے کہا ’’ یہ واضح ہے کہ متنازع ڈومین نام میں ریسپانڈینٹ کا کوئی جائز فائدہ نہیں ہوسکتا ہے ۔ کوئی بھی ’’کھادی ‘‘ لفظ کا استعمال تب تک نہیں کرسکتا ہے جب تک کہ وہ کھادی کے ساتھ اپنے ایسوسی ایشن کی اجازت نہیں لیتاہے ۔
فیصلہ میں کہا گیا ہے...... ’’شکایت کنندہ  کے ذریعہ پیش کئے گئے ثبوت اس اندازے کو مضبوطی دیتے ہیں کہ متنازعہ ڈومین نام www.urbankhadi.com کا رجسٹریشن اور استعمال بری نیت سے کیا گیا تھا۔ اس بنیاد پر پینل حکم دیتاہے کہ متنازعہ ڈومین نام کو شکایت کنندہ کے وی آئی سی کو منتقل کیا جائے ۔
پینل نے اوم سافٹ سولیوشن کی اس دلیل کو واضح طور پر خارج کردیا ہے کہ کھادی لفظ کو کوئی تحفظ نہیں ملا اور کسی کے پاس کھادی نام کا استعمال کرنے کا ایکسکلیوسیو اختیار نہیں تھا۔ شکایت کنندہ  کے پاس کئی کھادی ٹریڈمارک رجسٹریشنوں کا اختیار ہے۔ شکایت کنندہ ٹریڈ مارک’’کھادی‘‘ اور’’کھادی انڈیا‘‘ کا بھی مالک ہے.... متنازعہ ڈومین نامwww.urbankhadi.com کے وی آئی کا ٹریڈ مارک شامل ہے اور مبہم طور سے شکایت کنندہ کے ٹریڈ مارک کے جیسا یا تقریباً اس جیسا ہے۔
فیصلہ پر کے وی آئی سی کے صدر جناب ونے کمار نے کہاکہ ڈبلیو آئی پی او کو حکم نہ صرف ہندستان میں بلکہ عالمی سطح پر بھی کھادی برانڈنام کی خلاف ورزی کے خلاف لڑائی کو مضبوط کرے گا۔ انہوں نے کہاکہ کے وی آئی سی کھادی کی پہنچان کو بچائے رکھنے اور اس کی عالمی مقبولیت کے لئے تمام ضروری اقدامات کرے گی۔ انہوں نے کہاکہ کے وی آئی سی نے ’’کھادی‘‘ برانڈ نام کے کسی بھی غلط استعمال کو روکنے کے لئے کئی ممالک میں ٹریڈمارک کھادی کو رجسٹر کیا ہے۔ کیونکہ اس کے غلط استعمال سے ہمارے کاریگروں کے روزگار پر سیدھا اثر پڑتا ہے۔
یہاں اس بات کا ذکر کرنا مناسب ہے کہ کے وی آئی سی نے حال ہی کے دنوں میں اپنے ٹریڈمارک، کھادی، کی خلاف ورزی کے خلاف کئی معاملوں میں جیت حاصل کی ہے۔ 4 جون کو دہلی کورٹ نے غازی آباد کے ایک تاجر جے بی ایم آر اینٹر پرائزیز کو نقلی ’’ کھادی پراکرتک پینٹ‘ کو بنانے اور اس کی فروخت سے روکا تھا۔ اسی طرح 28 مئی کو دہلی ہائی کورٹ نے کھادی ڈیزائن آف انڈیا اور’ مس انڈیا کھادی فاؤنڈیشن ‘ کو کھادی برانڈ نام کا استعمال کرنے سے روک دیا تھا۔ 3 مئی کو دہلی میں ایک آربیٹریشن ٹریبونل نے کہا کہ تھا کھادی نجی لوگوں یا فرموں کے ذریعہ استعمال کیا جانے والا عام نام نہیں تھا۔ ایسا اس نے تب کہا تھا جب ایک شخص کو کھادی برانڈنام استعمال کرنے پر عارضی طور پر پابندی لگادی گئی تھی۔ اس سال مارچ میں ، دہلی ہائی کورٹ نے ایک فر م کو کھادی برانڈ نام اور چرخہ علامتی نشان کا استعمال اپنے پروڈکٹس کو“IWEARKHADI”  کے نام سے بیچنے سے روک دیا تھا۔
کے وی آئی سی نے گزشتہ کچھ سالوں میں خلاف ورزی کرنے والوں کے خلاف سخت کارروائ کی ہے۔ کے وی آئی سی نے اب تک فیب انڈیا سمیت ایک ہزار سے زیادہ نجی فرموں کو کھادی برانڈ نام کا غلط استعمال کرنا او اس کے نام سے پروڈکٹ بیچنے کے لئے قانونی نوٹس جاری کئے ہیں۔ اس کے تحت کے وی آئی سی نے فیب انڈیا سے 500 کروڑ روپے کا ہرجانہ مانگا ہے۔ یہ معاملہ ممبئی ہائی کورٹ کے سامنے زیر التوا ہے۔
ڈبلیو آئی پی او کے فیصلے کو پڑھنے کے لئے یہاں کلک کریں۔
https://static.pib.gov.in/WriteReadData/specificdocs/documents/2021/jul/doc20217101.pdf
ش ح۔ ش ت۔ج
Uno-6101
(Visitor Counter : 158